
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 09.06.2026.)
MK rīkojuma projekta anotācijā ir norādīts, ka uz zemes gabala, ko ar attiecīgo rīkojumu ir plānots nodot Jūrmalas valstspilsētas pašvaldības (turpmāk – pašvaldība) īpašumā, atrodas trīs būves,  kuru īpašniekam būs likumiskās lietošanas tiesības uz pašvaldībai nododamo zemi. Skaidrojam, ka gadījumā, ja pēc zemes nodošanas pašvaldības īpašumā ir paredzēts, ka attiecīgā zemes vienība tiks iznomāta (nodota lietošanā) no pašvaldības puses uz zemes esošo būvju īpašniekiem, uzskatāms, ka nekustamais īpašums daļēji tiek nodots pašvaldības saimnieciskās darbības veikšanai (pašvaldība par zemes lietošanu saņems atlīdzību no būvju īpašnieka), attiecīgi attiecībā uz šāda īpašuma nodošanu pašvaldībai būtu jāveic izvērtējums atbilstoši Komercdarbības atbalsta kontroles likuma 5.pantam un gadījumā, ja pasākums kvalificējas kā komercdarbības atbalsts, jāpiemēro atbilstošs komercdarbības atbalsta regulējums, piemēram, Komisijas 2023.gada 13.decembra Regula (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalstam, attiecīgi papildinot rīkojuma projektu ar minētā regulējuma prasībām. Vienlaikus, anotācijā ir norādīts, ka: “[..] zemesgrāmatā ierakstītas būves īpašnieks, ja viņš vēlas nopirkt zemesgabalu, uz kura atrodas būve, ir tiesīgs ierosināt zemesgabala atsavināšanu, līdz ar to jautājums par iespējamo Zemesgabala daļas atsavināšanu tiks risināts pēc atsavināšanas ierosinājuma saņemšanas no Būvju īpašnieka”. Attiecīgi atbilstoši sniegtajam skaidrojumam, atkarībā no zemes vienībā pašvaldības plānotajām darbībām, aicinām papildināt rīkojuma projekta anotāciju ar informāciju par to, vai īpašuma nodošanā pašvaldībai ir/būs konstatējama komercdarbības atbalsta klātbūtne un kā arī papildināt rīkojuma projektu ar piemērojamā komercdarbības atbalsta regulējuma prasībām (ja attiecināms). Šajā saistībā aicinām pēc analoģijas skatīt Ministru kabineta 2025.gada 14.februāra rīkojumu Nr.78 "Par valsts nekustamo īpašumu nodošanu bezatlīdzības lietošanā biedrībai "Latvijas Neredzīgo biedrība"".
 
Piedāvātā redakcija
-
	Ņemts vērā
Pašvaldības 31.03.2026. vēstulē norādīts, ka Zemesgabalu nav paredzēts iznomāt saimnieciskai darbībai. Anotācija papildināta ar informāciju, ka dalītā īpašuma gadījumā zemes īpašnieka saņemtā zemes likumiskās lietošanas maksa nav saimnieciska vai komerciāla darbība, bet gan likumā noteikta atlīdzība par citas personas likumiskajām tiesībām lietot zemi.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 09.06.2026.)
Anotācijā norādīts, ka: "Possessor rīcībā nav ziņu, ka Pašvaldība būtu izvērtējusi Būvju atsavināšanu saskaņā ar Sabiedrības vajadzībām nepieciešamā nekustamā īpašuma atsavināšanas likumu. Pašvaldības 31.03.2026. vēstulē norādīts, ka saskaņā ar Atsavināšanas likuma 4. panta ceturtās daļas 3. punktā noteikto, zemesgrāmatā ierakstītas būves īpašnieks, ja viņš vēlas nopirkt zemesgabalu, uz kura atrodas būve, ir tiesīgs ierosināt zemesgabala atsavināšanu, līdz ar to jautājums par iespējamo Zemesgabala daļas atsavināšanu tiks risināts pēc atsavināšanas ierosinājuma saņemšanas no Būvju īpašnieka.".

Vēršam uzmanību, ka ar sagatavoto MK rīkojuma projektu tiek paredzēts pašvaldības īpašumā nodot zemes vienību, tostarp meža zemi, pašvaldības autonomo funkciju īstenošanai, ievērojot t.sk. Publiskas personas mantas atsavināšanas likuma (tuprmāk - Atsavināšanas likums) 42.pantā noteikto kārtību.
Atsavināšanas likuma 42.panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Līdz ar to aicinām Ekonomikas ministrijai (Possessor) precizēt anotācijā norādīto informāciju par pašvaldības rīcību atbilstoši normatīvajam regulējumam, t.sk. ievērojot anotācijā norādīto par to, ka rīkojuma projektā minētais nekustamais īpašums - zemes vienība, nav sadalāma. 
 
Piedāvātā redakcija
-
	Ņemts vērā
Anotācija papildināta atbilstoši norādītajam.
	Anotācija (ex-ante)
1.3. Pašreizējā situācija, problēmas un risinājumi

	Izsludināšana: 23.01.2026. 07:45

	3.
	Rīkojuma projekts
1. Pamatojoties uz Meža likuma 44. panta ceturtās daļas 2. punkta "d" apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut sabiedrībai ar ierobežotu atbildību "Publisko aktīvu pārvaldītājs Possessor" nodot bez atlīdzības Jūrmalas valstspilsētas pašvaldībai īpašumā nekustamo īpašumu (nekustamā īpašuma kadastra Nr. 1300 011 1402) – zemes vienību (zemes vienības kadastra apzīmējums 1300 011 1402) 3,6318 ha platībā (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā, tai skaitā valsts meža zemi 3,6295 ha platībā, lai saskaņā ar Pašvaldību likuma 4. panta pirmās daļas 2. punktu to izmantotu pašvaldības autonomās funkcijas īstenošanai – pašvaldības administratīvās teritorijas labiekārtošanai (parku, skvēru un zaļo zonu ierīkošanai un uzturēšanai).
	Iebildums (FM - 10.02.2026.)
Aicinām precizēt rīkojuma 1.punktu, norādot Meža likuma 44. panta ceturtās daļas 2. punkta "d" apakšpunktā norādīto meža zemes izmantošanas funkciju. 
Piedāvātā redakcija
Pamatojoties uz Meža likuma 44. panta ceturtās daļas 2. punkta "d" apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut sabiedrībai ar ierobežotu atbildību "Publisko aktīvu pārvaldītājs Possessor" nodot bez atlīdzības Jūrmalas valstspilsētas pašvaldībai īpašumā nekustamo īpašumu (nekustamā īpašuma kadastra Nr. 1300 011 1402) – zemes vienību (zemes vienības kadastra apzīmējums 1300 011 1402) 3,6318 ha platībā (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā, tai skaitā valsts meža zemi 3,6295 ha platībā, lai saskaņā ar Pašvaldību likuma 4. panta pirmās daļas 2. punktu to izmantotu pašvaldības autonomās funkcijas īstenošanai – mežaparku ierīkošana un uzturēšana pilsētu un ciemu teritorijās.
	Ņemts vērā
Rīkojuma projekts precizēts atbilstoši norādītajam.
	Rīkojuma projekts
1. Pamatojoties uz Meža likuma 44. panta ceturtās daļas 2. punkta "d" apakšpunktu un Publiskas personas mantas atsavināšanas likuma 42. panta pirmo daļu un 43. pantu, atļaut sabiedrībai ar ierobežotu atbildību "Publisko aktīvu pārvaldītājs Possessor" nodot bez atlīdzības Jūrmalas valstspilsētas pašvaldībai īpašumā nekustamo īpašumu (nekustamā īpašuma kadastra Nr. 1300 011 1402) – zemes vienību (zemes vienības kadastra apzīmējums 1300 011 1402) 3,6318 ha platībā (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā, tai skaitā valsts meža zemi 3,6295 ha platībā, lai saskaņā ar Pašvaldību likuma 4. panta pirmās daļas 2. punktu to izmantotu pašvaldības autonomās funkcijas īstenošanai – pašvaldības administratīvās teritorijas labiekārtošanai (mežaparku ierīkošanai un uzturēšanai pilsētu un ciemu teritorijās).

	4.
	Rīkojuma projekts
2. Atļaut Jūrmalas valstspilsētas pašvaldībai noslēgt vienošanos ar ēku (būvju) īpašuma Dubultu prospektā 51, Jūrmalā, kadastra Nr. 1300 511 1401, īpašnieku par nekustamā īpašuma (zemes vienības) daļas lietošanu 0,05 ha platībā, kas nepieciešama minētā ēku (būvju) īpašuma uzturēšanai un netiks izmantota pašvaldības funkciju nodrošināšanai.
	Iebildums (FM - 10.02.2026.)
Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā atvasinātas publiskas personas funkciju vai deleģēta pārvaldes uzdevuma veikšanai. 
Ievērojot minēto, lūdzam svītrot Ministru kabineta rīkojuma 2.punktu.
Vienlaikus, saskaņā ar likuma "Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 38.panta 2.daļā noteikto būves īpašniekam uz likuma pamata ir pienākums maksāt lietošanas maksu zemes īpašniekam par zemes lietošanas tiesībām, līdz ar to šāda norma rīkojumā nav jānosaka.
 
Piedāvātā redakcija
-
	Ņemts vērā
Svītrots Ministru kabineta rīkojuma 2.punkts atbilstoši norādītajam.
	Rīkojuma projekts
-

	5.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 10.02.2026.)
Ministru kabineta rīkojuma projekta anotācijā ir norādīts, ka uz zemes vienības (nekustamais īpašums), ko ar Ministru kabineta rīkojuma projektu ir plānots nodot Jūrmalas valstspilsētas pašvaldības (turpmāk – pašvaldība) īpašumā, atrodas būves (turpmāk – Būves), uz kurām īpašuma tiesības ir nostiprinātas SIA “EM Investments” (saimnieciskās darbības veicējs), un ar kuru plānots pašvaldībai atļaut nodot nomā (likumiskajā lietošanā, par to iekasējot zemes lietošanas maksu) Būvju īpašniekam Zemesgabala daļu 0,05 ha platībā, kas nepieciešama Būvju uzturēšanai un netiks izmantota pašvaldības funkciju nodrošināšanai. Vienlaikus anotācijā attiecībā uz pašvaldībai nododamo Zemesgabalu (nekustamo īpašumu) tiek noteikts, ka: “Pašvaldības vēstulē norādīts, ka Zemesgabalu nav paredzēts nožogot un tas plānots publiski pieejams. Ievērojot minēto, Zemesgabalu varēs izmantot ikviena iedzīvotāja vajadzībām un tas būs publiski pieejams bez maksas, tādēļ komercdarbības atbalsta kontroles nosacījumi nav piemērojami.”.  Skaidrojam, ka no minētā izriet, ka nekustamais īpašums (zemes vienība jeb zemesgabals) faktiski tiks nodots daļēji saimnieciskās darbības veikšanai. Līdz ar to, ievērojot minēto, lūdzam sniegt skaidrojumu, vai šī saimnieciskā darbība būtu uzskatāma par papildinošo saimniecisko darbību vai papildpakalpojumu (skat. Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu 207.punktu), lai varētu uzskatīt, ka nekustamajā īpašumā (zemesgabalā) veiktās darbības saglabās savu nesaimniecisko raksturu. Gadījumā, ja nekustamā īpašumā notiekošā zemes vienības iznomāšana (likumiskā lietošana) neatbilst ne papildinošās saimnieciskās darbības jēdzienam, ne papildpakalpojuma jēdzienam, tad nekustamā īpašuma nodošana potenciāli daļā, kas tiks izmantota saimnieciskās darbības (iznomāšana) veikšanai, potenciāli kvalificētos kā komercdarbības atbalsts, kas būtu ieviešams ar komercdarbības atbalsta regulējumu. Aicinām atbilstoši augstākminētajam skaidrojumam papildināt anotāciju un nepieciešamības gadījumā arī rīkojuma projektu, papildinot to ar piemērojamā komercdarbības atbalsta regulējuma, piemēram, Komisijas Regula (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu de minimis atbalstam nosacījumiem.
Piedāvātā redakcija
-
	Ņemts vērā
Anotācija papildināta ar Jūrmalas valstspilsētas administrācijas 2026. gada 31. marta vēstulē Nr. 1.1-37/26N-1502 norādīto, ka Zemesgabalu nav paredzēts iznomāt saimnieciskai darbībai, kurai samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts.
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
1.3. Pašreizējā situācija, problēmas un risinājumi
	Iebildums (FM - 10.02.2026.)
Anotācijas sadaļā "Risinājuma apraksts" teikts: Ievērojot, ka Zemesgabals un uz tā esošās Būves likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta izpratnē uzskatāmi par patstāvīgiem īpašuma objektiem, saskaņā ar šā likuma 38. panta nosacījumiem starp Zemesgabala īpašnieku un Būvju īpašnieku pastāv zemes likumiskās lietošanas tiesiskās attiecības par Zemesgabala daļu, kas funkcionāli nepieciešama Būvju uzturēšanai. Ņemot vērā minēto, kā arī Pašvaldības 2023. gada 26. janvāra lēmumā Nr. 45 un 2024. gada 27. decembra vēstulē Nr. 1.1-37/24N-5666 norādīto, Rīkojuma projektā iekļauts punkts, kas noteic, ka Pašvaldībai atļauts nodot nomā Būvju īpašniekam Zemesgabala daļu 0,05 ha platībā, kas nepieciešama Būvju uzturēšanai un netiks izmantota pašvaldības funkciju nodrošināšanai.

Saskaņa ar Publiskas personas mantas atsavināšanas likuma 42.panta pirmās daļas normām, valsts nekustamā īpašuma nodošana bez atlīdzības atvasinātas publiskas personas īpašumā pieļaujama tikai noteiktai funkcijai, paredzot īpašuma atpakaļ atdošanu, ja tas vairs netiek izmantots funkcijai. Ņemot vērā minēto, lūdzam precizēt anotāciju atbilstoši tiesību normām.
Papildus lūdzam iekļaut anotācijā skaidrojumu, kā pašvaldība turpmāk rīkosies attiecībā pret būvju Dubultu prospektā 51, Jūrmalā īpašumu, piemēram, vai ir izvērtēta būvju atsavināšana saskaņā ar Sabiedrības vajadzībām nepieciešamā nekustamā īpašuma atsavināšanas likumu.  
Piedāvātā redakcija
-
	Ņemts vērā
Anotācija papildināta ar informāciju no Jūrmalas valstspilsētas administrācijas 2026. gada 31. marta vēstules Nr. 1.1-37/26N-1502.
	Anotācija (ex-ante)
1.3. Pašreizējā situācija, problēmas un risinājumi

	7.
	Rīkojuma projekts
 Par valsts nekustamā īpašuma "Jaundubulti 1402" Jūrmalā nodošanu Jūrmalas valstspilsētas pašvaldības īpašumā
	Priekšlikums (VARAM - 05.02.2026.)
Norādām, ka līdzīgos rīkojumos (piemēram, https://tapportals.mk.gov.lv/legal_acts/5552b1e3-4581-450a-ab17-aa41cbd6044b) attiecībā uz mežaparka izveidi ietverts atsevišķs punkts, kur norādīts, ka pašvaldībai, izmantojot rīkojumā minētos nekustamos īpašumus mežaparka izveidē un apsaimniekošanā, jāievēro Ministru kabineta 2013. gada 5. marta noteikumos Nr. 123 "Noteikumi par parku un mežaparku izveidošanu mežā un to apsaimniekošanu" minētās prasības. Lūdzam izvērtēt šāda pienākuma ietveršanu rīkojuma projektā vai norādes uz noteikumu prasību ievērošanu projekta anotācijā.
Piedāvātā redakcija
-
	Ņemts vērā
Anotācija papildināta atbilstoši norādītajam.
	Rīkojuma projekts
 Par valsts nekustamā īpašuma "Jaundubulti 1402" Jūrmalā nodošanu Jūrmalas valstspilsētas pašvaldības īpašumā

	8.
	Rīkojuma projekts
5. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar lietu tiesībām – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.
	Priekšlikums (VARAM - 05.02.2026.)
Rīkojuma projekta 5. punktā ietverta atsauce uz rīkojuma 3.2. apakšpunktu, taču rīkojuma projektam nav 3.2. apakšpunkta. Lūdzam precizēt, norādot, ka aizliegums minēts rīkojuma projekta 4.2. apakšpunktā.
Piedāvātā redakcija
5. Šā rīkojuma 4.2. apakšpunktā minēto aizliegumu – apgrūtināt nekustamo īpašumu ar lietu tiesībām – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.
	Ņemts vērā
Rīkojuma projekts precizēts atbilstoši norādītajam.
	Rīkojuma projekts
4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar lietu tiesībām – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 10.02.2026.)
Anotācijas 1.3.sadaļā pie risinājuma apraksta norādīts: "Ņemot vērā minēto, kā arī Pašvaldības 2023. gada 26. janvāra lēmumā Nr. 45 un 2024. gada 27. decembra vēstulē Nr. 1.1-37/24N-5666 norādīto, Rīkojuma projektā iekļauts punkts, kas noteic, ka Pašvaldībai atļauts nodot nomā Būvju īpašniekam Zemesgabala daļu 0,05 ha platībā, kas nepieciešama Būvju uzturēšanai un netiks izmantota pašvaldības funkciju nodrošināšanai."
Rīkojuma projektā norādītais Zemesgabals un uz tā esošās Būves likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14. panta izpratnē uzskatāmi par patstāvīgiem īpašuma objektiem, un saskaņā ar šā likuma 38. panta nosacījumiem starp Zemesgabala īpašnieku un Būvju īpašnieku pastāv zemes likumiskās lietošanas tiesiskās attiecības par Zemesgabala daļu, kas funkcionāli nepieciešama Būvju uzturēšanai.
Ievērojot minēto, aicinām izvērtēt nepieciešamību anotācijas teksta daļā: "Rīkojuma projektā iekļauts punkts, kas noteic, ka Pašvaldībai atļauts nodot nomā Būvju īpašniekam Zemesgabala daļu 0,05 ha platībā, kas nepieciešama Būvju uzturēšanai [..]" vārdu "nodot nomā" vietā lietot zemes likumiskās lietošanas tiesībām atbilstošu terminu.

Saskaņā ar Dabas datu pārvaldības sistēmā "Ozols" reģistrētajiem datiem rīkojuma projektā iekļautajā zemes vienībā atrodas īpaši aizsargājams biotops un dažādas aizsargājamo sugu atradnes. Taču anotācijā tas nav pieminēts un ietekmes ziņā skaidrots. Lūdzam anotācijā skaidrot īpaši aizsargājamā biotopa un aizsargājamo sugu atradņu ietekmi uz nekustamā īpašuma atsavināšanu pašvaldībai, kā arī ierobežojumiem vai papildu pienākumiem, ko tas varētu radīt īpašuma izmantošanā.

Rīkojuma projekta 2. punktā lietots formulējums “vienošanās par zemes vienības daļas lietošanu”, bet anotācijā un Pašvaldības lēmumā tiek lietots jēdziens “noma”. Ņemot vērā, ka saskaņā ar likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 38. pantu starp zemes un būvju īpašnieku pastāv likumiskās zemes lietošanas tiesiskās attiecības, lūdzam precizēt, vai rīkojuma projektā paredzēta tieši likumiskās lietošanas attiecību īstenošana vai nomas līguma slēgšana kā saistību tiesību institūts, kā arī attiecīgi salāgot terminoloģiju rīkojuma projektā un anotācijā.

Rīkojuma projekta 2. punkts paredz, ka pašvaldība ir tiesīga noslēgt vienošanos par zemes vienības daļas lietošanu Būvju uzturēšanai, un kas netiks izmantota pašvaldības funkciju nodrošināšanai. Anotācijā nav sniegts skaidrojums par rīkojuma projekta 2. punktā paredzēto lietošanas tiesiskā režīma izvērtējumu, tostarp attiecībā uz komercdarbības atbalsta kontroles piemērojamību. Lūdzam anotācijā ietvert atbilstošu skaidrojumu.

Anotācija papildināta ar Jūrmalas valstspilsētas administrācijas 2026. gada 31. marta vēstulē Nr. 1.1-37/26N-1502 norādīto, ka Zemesgabalu nav paredzēts iznomāt saimnieciskai darbībai, kurai samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts.

Lūdzam papildināt anotāciju ar skaidrojumu par zemes vienības daļas lietošanas (Rīkojuma projekta 2. punkts) īstenošanu, ievērojot dabas aizsardzību regulējošo normatīvo aktu prasības (gan attiecībā uz lietošanas nosacījumiem, gan faktisko izmantošanu).

Ņemot vērā Jūrmalas valstspilsētas administrācijas 2026. gada 31. marta vēstulē Nr. 1.1-37/26N-1502 norādīto, svītrots Ministru kabineta rīkojuma 2.punkts, bet anotācija papildināta ar teritorijas izmantošanas un apbūves noteikumos un lokālplānojumā noteikto attiecībā uz Dabas un apstādījumu teritoriju, kā arī būves īpašnieka pienākumu rūpēties par lietošanā esošo zemi kā krietnam un rūpīgam saimniekam un atbildēt par lietošanā esošās zemes uzturēšanu atbilstoši normatīvo aktu, tajā skaitā dabas aizsardzību regulējošo normatīvo aktu, prasībām.

